Прокуратурата разследва пожара в църквата в Белене – Труд
Снимка: Мариана Трифонова/ Архив
02.04.2017 • 12:02
Районната прокуратура в Левски е образувала досъдебно производство за пожара в католическата църква в Белене. Това съобщи говорителят на Окръжната прокуратура в Плевен Добринка Матеева, предаде БНТ. Местопроизшествието е посетено веднага след сигнала. Целта е да се установят причините за инцидента.
Кметът на община Белене Милен Дулев е категоричен, че според него пожарът в църквата “Дева Мария” не е умишлен. Той поясни, че пламъците са възникнали в помещение, където се палят свещи до входа на храма, и са потушени бързо.
По думите му са засегнати около 3 квадратни метра, а цялата католическа църква има около 500 квадратни метра площ. Кметът добави, че ремонтът на помещението е започнал още вчера и очаква утре да приключи напълно. Не е нарушена дейността на храма, увери кметът на Белене.
Попаднала искра в съд с восък е вероятната причината за пожара в храма в Белене
01.04.2017 • 11:43